Legal Document

Category: 12

Text:
4. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ  Αριθ. Οίκ. Γ1/320 της 12 Ιαν./7 Φεβρ.  1973 (ΦΕΚ Β΄ 167) Περί υποχρεωτικού εφοδιασμού των αυτοκινήτων Ι.Χ. και των πρατηρίων βενζίνης δι’ υλικού πρώτων βοηθειών. Έχοντες υπ’ όψει: α)Τον Α.Νόμον υπ’ αριθμ. 2520/1940 ΦΕΚ 273/40 τ.Α΄ «περί Υγειονομικών διατάξεων». β)Την υπ’ αριθ. 389966/10.11.52/ΦΕΚ 235/52 τ.Β΄ Υγειονομικήν Διάταξιν «περί Υγειονομικών μέτρων επί των πάσης φύσεως μεταφορικών μέσων», ως συνεπληρώθη δια της υπ’ αριθ. Ε1γ/118/22.12.61 ομοίας. γ)Τα υπ’ αριθ. 1120/72 και 9922/72 σχετικά έγγραφα του επί της Δημοσίας Τάξεως Υπουργού «περί της σκοπιμότητος του εν θέματι αντικειμένου». δ)Την από 2.1.73 εισήγησιν της υπηρεσίας, αποφασίζομεν: Εκδίδομεν την κάτωθι Υγειονομικήν Διάταξιν ης την εκτέλεσιν ανατίθεμεν εις τα αρμόδια υγειονομικά και αστυνομικά όργανα του Κράτους. Άρθρ.1.-«Εντός 6 μηνών αφ’ ης άρχεται η ισχύς της παρούσης τροποποιητικής διατάξεως, άπαντα τα επιβατικά Ι.Χ. αυτοκίνητα, ως και τα επί των Εθνικών και Επαρχιακών οδών πρατήρια Βενζίνης δέον να είναι εφωδιασμένα δια προχείρου υγειονομικού υλικού παροχής πρώτων βοηθειών ήτοι: 1.Οινόπνευμα μετουσιωμένον γραμμ. 200. 2.Τέσσαρες ατομικοί επίδεσμοι και ένα αιμοστατικός. 3.Εν πηνίον λευκοπλάστ. 4.Εν σωληνάριον αντιϊσταμινικής αλοιφής και δι’ εγκαύματα. 5.Γάζες αποστειρωμένες 4 κυτία. 6.Εν πακέτον βάμβακος υδροφίλου αντισηπτικού των 100 γραμμ. 7.Εν φιαλίδιον περιεκτικότητος τουλάχιστον 50 γραμμαρίων MERCUROCHROME. 8.Σύριγγες εφ’ άπαξ χρήσεως 3 και εν πριονίδιον. 9.Φύσιγγες καρδιοτονωτικές 3. Κατ’ εξαίρεσιν τα υπό των ιατρών χρησιμοποιούμενα Ι.Χ. αυτοκίνητα, θα είναι εφωδιασμένα εκτός των ανωτέρω και με τα κάτωθι είδη προς αντιμετώπισιν των τυχόν εκτάκτων αναγκών. 1.DIACTHYLAMIDE-PYRIDIN-3CARBOXYLIC ACID φύσιγγες τρεις. 2.ATROPINE SULFATE φύσιγγες 3. 3.N.-PHENYL-N-BENZYL-4-AMINO-1METHYL-PIPERIDIN-αλλοιφή Σωληνάριον 1. 4.CLORPROMAZINE HYBROCHLORIDE φύσιγγες 3. 5.ACETYLSALICYLIC ACID Δισκία 10. 6.DICHLOROXYQUINOLDIN κυτίον εν. 7.TRINITRINE 1% σωληνάριον εν. 8.HYOSCINE-N-BUTYL BROMIDE δισκία 10. 9.7 CHLORO–1, 3-DIHYDRO-1-METHYL-5PRENGE-2H-1, 4-BENZODIAREPIN-2-ONE δισκία 10. Οι Ιατροί θα είναι υπεύθυνοι δια την επάρκεια της ποσότητος, την διαφύλαξιν, αλλοίωσιν, καταλληλότητα και θεραπευτικότητα των υπ’ αυτών χορηγουμένων φαρμάκων. Ειδικώτερον τα πρατήρια Βενζίνης εκτός των ανωτέρω θα είναι εφωδιασμένα και δι’ ατομικής οβίδος οξυγόνου. 2.Τα ανωτέρω είδη αναλισκόμενα θα συμπληρούνται ανελλιπώς». Το άρθρ. 1 αντικατεστάθη ως άνω δια της υπ’αριθμ. Γ1/5242 της 11/18 Μαΐου 1973 (ΦΕΚ Β΄583) απόφ. Υπ. Κοινων. Υπηρεσιών. Άπαντα τα φαρμακευτικά είδη θα φέρουν ενδείξεις (ετικέττας), εφ’ ων θα αναγράφεται η ονομασία και η χρήσις ενός εκάστου, ως και η δοσολογία. Άρθρ.2.-Το περιέχον τα εν άρθρ. 1 είδη υγειονομικού υλικού κιβωτίδιον, θα είναι κατασκευασμένον εκ στερεάς και ανθεκτικής ύλης μη προσβαλλομένης υπό της θερμοκρασίας και της υγρασίας, υπό μορφήν κυτίου ή εξ αδιαβρόχου υφάσματος ή πλαστικού υπό μορφήν σακκιδίου, αναλόγου χωρητικότητος. Τούτο θα φέρη την επιγραφήν «Κιβώτιον Πρώτων Βοηθειών» και θα φυλάσσεται εν τω αυτοκινήτω εις θέσιν εξασφαλίζουσαν ευχέρειαν αμέσου χρησιμοποιήσεώς του, απαγορευομένης της ασφαλίσεως αυτού δια κλείθρου, ως και της τοποθετήσεως εντός αυτού οιουδήποτε ετέρου αντικειμένου. Άρθρ.3.-«Υπεύθυνοι δια την τήρησιν της παρούσης είναι οι ιδιοκτήται και οι οδηγοί των οχημάτων ως και οι πρατηριούχοι υγρών καυσίμων, οι δε παραβάται διώκονται και τιμωρούνται κατά τας διατάξεις του άρθρ. 3 του Α.Ν. 2520/1940 «περί Υγειονομικών Διατάξεων». Το άρθρ. 3 αντικατεστάθη ως άνω δια της υπ’ αριθ. Γ1/5126 της 29 Αυγ./14 Σεπτ. 1974 (ΦΕΚ Β΄ 887) αποφ. Υπ. Κοινων. Υπηρεσιών. (Αντί για τη σελ. 352,081(β) Σελ. 352,081(γ) Τεύχος -Σελ. Υγειονομικά μέτρα 21.Η.α.4 Άρθρ.4.-Η ισχύς της παρούσης εχούσης εφαρμογήν καθ’ άπασαν την Επικράτειαν, άρχεται 15 ημέρας από της δημοσιεύσεώς της εις την Εφημερίδα της Κυβερνήσεως, πάσα δε προγενεστέρα διάταξις αντικειμένη τη παρούση καταργείται.